Samtidig har antall fattige, det vil si personer som tjener mindre enn halvparten av gjennomsnittet, økt med 108.000 siden 2002. Antall rike dansker, det vil si personer som tjener minst dobbelt så mye som gjennomsnittet, er i samme periode steget med 18.000. Ifølge professor Ove Kaj Pedersen ved Copenhagen Business School er Danmark fortsatt et land med forholdsvis små inntektsforskjeller. – Men ulikheten er stigende, og denne utviklingen går raskere enn i sammenlignbare OECD-land, sier han til Berlingske.